Ehdotus neuvoston asetukseksi (EY, EHTY, Euratom) 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta /* KOM/98/0206 lopull. - CNS 98/0130 */



Virallinen lehti nro C 149 , 15/05/1998 s. 0021



Ehdotus neuvoston asetukseksi (EY, EHTY, Euratom) 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta (98/C 149/11) KOM(1998) 206 lopull. - 98/0130(CNS) (Komission esittämä 3 päivänä huhtikuuta 1998) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan talousyhteisön perustamissopimuksen ja erityisesti sen 209 artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen, ottaa huomioon tilintarkastustuomioistuimen lausunnon, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon sekä katsoo, että Euroopan parlamentin, neuvoston ja komission 4 päivänä maaliskuuta 1975 antaman yhteisen julistuksen mukainen neuvottelu on käyty neuvottelukomiteassa, olisi muutettava Euroopan yhteisöjen yleiseen talousarvioon sovellettavaa 21 päivänä joulukuuta 1997 annettua varainhoitoasetusta (1), jäljempänä "varainhoitoasetus", Amsterdamin sopimuksen (allekirjoitettu 2. lokakuuta 1997) voimaantulon, Euroopan raha- ja talousliiton kolmannen vaiheen toteutumisen sekä liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annetun neuvoston asetuksen (EY) N:o 1467/97 huomioonottamiseksi (2), Amsterdamin sopimuksessa määrätään kumottavaksi Euroopan unionista tehdyn sopimuksen pöytäkirja N:o 16 talous- ja sosiaalikomitean ja alueiden komitean yhteisestä organisaatiosta, euron käyttöön ottamista koskevista eräistä määräyksistä 17.6.1997 annetun asetuksen (EY) N:o 1103/97 (3) mukaisesti kaikki viittaukset ecuun korvataan viittauksilla vaihtosuhteella 1 : 1 ja euron käyttöönotosta . . . 1998 annetun asetuksen . . /97 (4) mukaisesti eurosta tulee talous- ja rahaliittoon osallistuvien jäsenvaltioiden kansallinen valuutta 1.1.1999 alkaen, siirtymäkaudella (1.1.1999-31.12.2001) kaikkia tämän asetuksen viittauksia euroon on yleensä pidettävä myös viittauksena euroon . . . 1998 annetun asetuksen . . ./97 2 artiklan toisessa lauseessa (5) tarkoitettuna valuuttayksikkönä, neuvoston hyväksyttyä edellä mainitun asetuksen (EY) N:o 1467/97 on luotava mekanismi, jolla voidaan neuvoston määräämien taloudellisten seuraamusten johdosta syntyneet tulot jakaa niiden järjestelmään osallistuvien maiden kesken, joilla ei ole liiallisia alijäämiä, sekä toteuttaa nämä toimet budjetin avoimuutta noudattaen, ON ANTANUT TÄMÄN ASETUKSEN: 1 artikla Muutetaan varainhoitoasetusta seuraavasti: 1. Lisätään 4 artiklan 2 kohdan toisen alakohdan ensimmäisen luetelmakohdan jälkeen luetelmakohta seuraavasti: "- neuvoston asetuksen (EY) N:o 1467/97 4 jaksossa (¹) tarkoitetut talletusten korot ja sakot, 126a artiklan mukaisesti.(¹) EYVL C 209, 2.8.1997, s. 6.". 2. Korvataan 11 artikla seuraavasti: "11 artikla 1. Talousarvio laaditaan euroina. 2. Euro on euron käyttöön ottamisesta annetussa asetuksessa (EY) N:o . . ./97 1998 määritelty yhteinen raha (²). 3. Komission saatavat ja velat lasketaan ja suoritetaan euroina, sanotun kuitenkaan rajoittamatta tuloja ja menoja koskevista alakohtaisista erityismääräyksistä johtuvien yksityiskohtaisten sääntöjen soveltamista. 4. Euron ja niiden jäsenvaltioiden, jotka eivät ole päättäneet siirtyä euroon, valuuttojen vaihtokurssina käytetään päivän kurssia: poikkeustapauksissa voidaan tätä periaatetta olla noudattamatta asianmukaisilla perusteilla, artiklassa 139 tarkoitettujen täytäntöönpanosäännösten mukaisesti. (²) [EYVL C 236 vom 2.8.1997, S. 7.]" 3. Muutetaan 19 artiklan ensimmäinen kohta seuraavasti: a) ensimmäisen alakohdan toinen luetelmakohta korvataan seuraavasti: "- Euroopan parlamentin, neuvoston, komission, yhteisön tuomioistuimen ja tilintarkastustuomioistuimen, talous- ja sosiaalikomitean sekä alueiden komitean pääluokat, jotka on jaoteltu menotaulukoihin ja tulotaulukoihin." b) poistetaan 3 alakohta. 4. Korvataan 19 artiklan 5 kohdan ilmaisu "ecuun" ilmaisulla "euroon". 5. Poistetaan 20 artiklan 3 kohdan ensimmäisestä luetelmakohdasta ilmaisu "Talous- ja sosiaalikomitean, alueiden komitean ja niiden yhteisen organisaatiorakenteen henkilöstön määrä merkitään selvästi niiden omaan erityiseen pääluokkaan.". 6. Muutetaan 22 artiklaa seuraavasti: a) poistetaan 2 kohdan toinen alakohta b) poistetaan 5 kohdan toinen alakohta. 7. Poistetaan 24 artiklan ensimmäisestä alakohdasta ilmaisu "Talous- ja sosiaalikomitea sekä alueiden komitea nimeävät varainhoidon valvojan yhteisellä sopimuksella.". 8. Poistetaan 25 artiklan toisesta alakohdasta ilmaisu "Talous- ja sosiaalikomitea sekä alueiden komitea nimeävät tilinpitäjän yhteisellä sopimuksella." 9. Poistetaan 26 artiklan 2 kohdan toisesta alakohdasta ilmaisu "- viimeksi mainitut omalta osaltaan ja yhteisellä päätöksellä yhteisen organisaatiorakenteen osalta -". 10. Lisätään 28a artiklan ensimmäisen alakohdan ilmaisun jälkeen ilmaisu "ja neuvoston" 11. Korvataan 31 artiklan käsite "ecu" käsitteellä "euro". 12. Korvataan 33 artiklan 5 kohdan ilmaisu "ecun" ilmaisulla "euron". 13. Korvataan 35 artikla seuraavasti: "35 artikla Komissio toimittaa niille jäsenvaltioille, jotka eivät ole päättäneet siirtyä euroon, neljännesvuosittain otteen, josta käy ilmi kyseisen jäsenvaltion valuutasta euroon ja päinvastoin tehdyt siirrot." 14. Korvataan 44 artiklan kolmannessa luetelmakohdassa ilmaisu "ecuina" ilmaisulla "euroina". 15. Korvataan 69 artiklassa ilmaisu "ecumääräisinä" ilmaisulla "euromääräisinä". 16. Korvataan 111 artiklan 2 ja 3 kohdassa ilmaisu "ecumääräisiä" ilmaisulla "euromääräisiä". 17. Lisätään XI osastoon uusi Ia jakso seuraavasti: "Ia JAKSO NEUVOSTON ASETUKSEN (EY) N:o 1467/97 4 JAKSOSSA TARKOITETTUJA TALOUDELLISIA SEURAAMUKSIA KOSKEVAT SÄÄNNÖKSET (*) 126a artikla Neuvoston asetuksen (EY) N:o 1467/97 4 jaksossa tarkoitetuista taloudellisista seuraamuksista johtuvien rahamäärien osalta noudatetaan seuraavaa budjettirakennetta: a) tulotaulukkoon luodaan budjettikohta neuvoston asetuksen (EY) N:o 1467/97 4 osan nojalla asetetuista taloudellisista seuraamuksista johtuvien rahamäärien vastaanottamiseksi b) samanaikaisesti ja sanotun kuitenkaan rajoittamatta 28a artiklan soveltamista, näiden rahamäärien ottaminen tulotaulukkoon johtaa menotaulukossa budjettikohdan luomiseen maksusitoumusmäärärahoille ja maksumäärärahoille. Määrärahoilla katetaan asetuksen (EY) N:o 1467/97 16 artiklan nojalla tehtävät hyvitykset. (*) EYVL L 209, 2.8.1997, s. 6." 2 artikla Tämä asetus tulee voimaan 1. päivänä tammikuuta 1999. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. (1) EYVL L 356, 31.12.1977, s. 1. Asetusta on viimeksi muutettu neuvoston asetuksella (EY) N:o 2444/97, 22.9.1997, (EYVL L 340, 11.12.1997, s. 1.). (2) EYVL L 209, 2.8.1997, s. 6. (3) EYVL L 162, 19.6.1997, s. 1. (4) [EYVL C 236, 2.8.1997, s. 7.] (5) [EYVL C 236, 2.8.1997, s. 7.]